*Қостанай облысы әкімдігі білім басқармасының*

*«Жітіқара ауданы білім бөлімінің*

*Естай Есжанов атындағы*

*№ 9 жалпы білім беретін мектебі» КММ*

*Тулубаева Карлыгаш Советкалиевна, бастауыш сынып мұғалімі*

«Ұлы даланың ұлы тұлғалары»

Елбасы Қасым-Жомарт Кемелұлы Тоқаев жолдауында былай деген: «XXI ғасыр ұрпақтары терең білімді, еңбек етуге бейім, кәсіби дағдысы дұрыс, жоғары жауапкершілікті азамат болуы тиіс. Ең бастысы – әділетті және адал ұрпақ атану қажеттігін айрықша атады. Біз сонда ғана бәсекеге қабілетті мемлекет, зияткер ұлт өалыптастыра аламыз,» - делінген.

Қазіргі әлемдік білім кеңістігіндегі халықаралық стандарт талаптарына сай оқыту үдерісінің орталық тұлғасы білім алушы субъект, ал ол субьектінің алған білімінің түпкі нәтижесі құзіреттіліктер болып белгіленуде. Соның нәтижесінде білім беру жүйесінде «функционалдық сауаттылықты» қалыптастыру мәселесін негізге алудың өзектілігін арттырып отыр. Бүгінгі ұрпақ, келешек елдің тізгінін ұстайтын ел азаматтары болашақта – әлеуметтік, экономикалық өзгермелі жағдайларда өмір сүруге дайын болып қана қоймай, сонымен қатар оны жүзеге асыруға, жақсартуға игі ықпал ететін жеке тұлғаны қалыптастыру. Мұндай тұлғаға қойылатын бірінші кезектегі нақты талаптар – шығармашылық, белсенділік, жауаптылық, терең білімділік, кәсіби сауаттылық. Бұл талаптарды жүзеге асыру үшін оқушы білімін бағалауда мүлдем жаңа бағытта жұмыс істеу қажеттілігі туындайды. Осы мақсатта мен әдебиеттік оқу пәніне арналған «Ұлы даланың, ұлы тұлғалары» атты бастауыш сыныптарға арналған элективті курс бағдарламамды жаздым. Курс мақсаты оқушылардың зияткерлік қабілеттері мен функционалдық сауаттылығын дамытуға, зерттеу, креативті ойлау, шығармашылық дағдыларын қалыптастыруға бағытталған.

Мұнда функционалдық сауаттылықтың негізгі компоненті – ұлы жазушылар мен ұлы тұлғалардың еңбектері, өсиеттер мен қара сөздері оқушылардың құзыреттілігін арттыратын шырғармалар, сондай-ақ түрлі тапсырмаларды орындау барысында шығармашылық және стандартты емес ойлауды дамытудың жаңа тәсілін қамтиды. Нұсқаулықтың материалы мұғалімге оқушылардың функционалдық сауаттылығын дамыту үшін көмекші құралы ретінде болуы мүмкін. Ұсынылған тапсырмалар оқушының жаратылыстану-ғылыми сауаттылығын дамытып, креативті ойлауға жетелейді. Курс бейінді оқыту тұжырымдамасына негізделеді, ол оқушылардың сөздік қорын молайтуға, ізденпаздыққа, ойлау қабілетін арттыруға, өз ойын көпшілік алдында еркін жеткізе алатындай және оқушының бойында шығармашылық дағдыларын қалыптастырады.